tadyé ete pū́rve sraktī táyoryā dákṣiṇā tā́ nyanténa bahirvedi nínayatīdámaháṃ taptaṃ vā́rbahirdhā́ yajñānníḥsr̥jāmī́ti sā yádevā̀dáḥ siṃhī́ bhūtvā́śāntevā́carattā́mevā̀syā etachúcaṃ bahirdhā́ yajñānníḥsr̥jati yádi nā̀bhicáredyádyu abhicáredā́diśedidámaháṃ taptaṃ vā́ramúmabhi níḥsr̥jāmī́ti támetáyā śucā́ vidhyati sa śócannevā̀múṃ lokámeti